דאגלס בות'

דאגלס ג'ון בות' (באנגלית: Douglas John Booth; נולד ב-9 ביולי 1992) הוא שחקן ודוגמן אנגלי. התפרסם בשל תפקידו בתור פיליפ "פיפ" פיריפ במיני-סדרה "תקוות גדולות" של רשת BBC, בתור שם בן נח בסרט התנ"כי "המבול" שביים דארן ארונופסקי, ובזכות הופעתו בתור ניקי סיקס בסרט הביוגרפי של נטפליקס "הלכלוך: סיפורה של מוטלי קרו".

ביוגרפיה 
בות' נולד בגריניץ', לונדון שבממלכה המאוחדת, בנם של ויויאן (לבית דה-קאלה), ציירת, ושל סיימון בות', יועץ פיננסי בנושא ספנות ושימש כמנכ"ל לשעבר באגפי המימון של חברת סיטיגרופ ושל חברת דויטשה בנק. אביו ממוצא אנגלי, ואילו אימו ממוצא ספרדי והולנדי. אחותו הגדולה, אביגיל, היא בוגרת בית הספר לאמנויות בצ'לסי. בות' נולד וגדל בגריניץ', אך בגיל עשר עבר לסבנאוקס, קנט. הוא ניגן בחצוצרה בילדותו.

בות' גילה עניין בדרמה בגיל שתים עשרה, לאחר שכיכב בהפקת בית ספר של "אגממנון" ואמר על כך "מצאתי את עצמי מרגיש מאורס בפעם הראשונה ... חשבתי, ואני מעדיף להיות מרכז תשומת הלב. זה המקום שבו אני רוצה להיות". בגיל שלוש עשרה היה כבר מעורב בהפקות של התיאטרון הלאומי לנוער ובית הספר גילדהול למוזיקה ודרמה.

קריירה 
בות' החל לשחק בשנת 2009 בסרטו של ג'וליאן פלוז "מפעם לפעם". ב-2010 התפרסם כשגילם את דמותו של בוי ג'ורג' בסרט טלוויזיה של ה-BBC על חייו, "מודאג על הילד" של הבי בי סי.

בשנת 2011 הופיע במיני-סדרת הדרמה התקופתית המצליחה "תקוות גדולות", בתפקיד פיפ. כן שיחק בדרמה "כריסטופר ובני מינו" לצד מאט סמית, בתפקיד מטאטא רחובות בשם היינץ נדרמאייר.

בשנת 2012 הופיע בות' בקומדיית ההתבגרות "לול", בתפקיד קייל, חבר של המתבגרת לולה ויליאמס (מיילי סיירוס).

בשנת 2013 שיחק בתפקיד הראשי בעיבוד הקולנועי למחזה השייקספירי "רומיאו ויוליה".

בשנת 2014 הופיע בסרט האפוס "המבול", בו גילם את שם בן נח. באותה שנה שיחק בתפקיד הראשי לצד סם קלאפלין ומקס איירונס בסרט הדרמה "מועדון הפרעות", אשר מבוסס על מועדון הבולינגדון. 

בשנת 2015 שיחק בסרט "עלייתה של ג'ופיטר" בתפקיד: טיטוס אברסאקס, אחיו של אדי רדמיין.

בשנת 2016 שיחק בסרט האימה "גאווה ודעה קדומה וזומבים" בתפקיד של מר בינגלי, בן זוגה של ג'יין (בלה היתקוט). בשנת 2017 שיחק בסרטים "מרי שלי" לצדה של אל פנינג, ו"לאהוב את וינסנט" אודות חיו של וינסנט ואן גוך.

בשנת 2019 כיכב בסרט הדרמה הביוגרפי "הלכלוך: סיפורה של מוטלי קרו" בתפקיד ניקי סיקס, סולן להקת הגלאם מטאל מוטלי קרו.

פילמוגרפיה

קולנוע

טלוויזיה

קישורים חיצוניים 

 גיא שמי, דוגמנית השבוע הוא בכלל דוגמן שרוצה להיות שחקן, וואלה, 29 במאי 2012

שחקני קולנוע וטלוויזיה אנגלים
דוגמנים אנגלים
פמיניסטים בריטים
אנגלים ממוצא ספרדי
אנגלים שנולדו ב-1992